LAILETNA: SANGKAH HOIHTAK KIPATNA

Innkuan ciat ading theihhuai thute taangkona lai

**Sangkah kipat ding pen haksa mahmah in, zong lawphuai mahmah hi. Hih theihhuai thute taangkona lai sungah na tano ii naupang neutuung pattahna service in na tano sangkah hoihtak a kipat theih nang hong panpihzia ding hong hilhcian hi.**

Na tano in kilaihna tampi sin kha ngei khin a, tua te in:

* nasepna khat ahihkeileh nisim hunmaan nasep khat pan adang khat ah pai
* kimawl nite ah kimawl dingin pai ahihkeileh holiday hunnuam zang
* naupang kepna ahihkeileh tanlang sangkah kipan.

Hih sinkhak thute in van leh na a thakte, mun/kiimlehpaam thak ah na tano gamtat zia ding, a kitaangsap uh panpihna hong thei sak hi.

## sangkah hoihtak kipat theih ding banghang in thupi hiam?

Sangkah hoihtak kipat theihna hangin na tano in a ngah dingte pen:

* a hoihzaw laisin theihna leh lungnopna hong ngah sak
* a laisinna uh leh a khantohna uh a khaktante tawh kipelh sak
* bitna, lungmuanna leh kizopna nei sak

## Sanginn ah naupangte minsazian piakna

Sang a tamzaw in naupangte sangkah kipat ma May kha sungin sangap minsazian lak kipan uhhi. Minsazian piakna in sanginn thu theih nading leh sanginn nasepnate kilaihna ah kihel nading hamphatnate hong ngahsak zaw hi. Hih nasepnate kum bei ma-in hoihtak a kipat ciang leh sangkah kipatcil tawmvei khit ah a kizoptoh suak ciangin naupangte hoihtak kikhel thei zaw ta uhhi.

## Sang ii geelnate leh nasepnate kilaihna

Sang ah gamtatzia kilaihna in nang leh na tano hong huh thute in:

* sanginn pen koici bang hi ding cih hong tel sak
* Naupang dangte leh innkuan dangte tawh hong kilawmta sak

## Sangpiangna Laisinna leh Khantohna Taangkona

Na tano ii neutuung pan a pantah siate in Sangpiangna Laisinna leh Khantohna Taangkona (Transition Learning and Development Statement) (Sangpiangna Lai zong kici) hong gelhsak ding hi. Tua Sangpiangna Lai (Transition Statement) in na tano’ kahna sang leh a prep sang siate in na tano theihna in nei in, a laisinna ding uh geelkholh sak thei tuam ding hi. Sangpiangna Lai (Transition Statement) sungah a kihel dingte in:

* na tano’ min, a suahni, leh a maan
* nang min leh kizopna ding a kicing in
* na tano a panpih ding naupang neutuung te pattahna leh adang naupang neutuung pattahna ah asemte khempeuh ii min leh kizopna ding a kicingin
* na tano’ uukte, siamnate leh hihzawhnate tawh kisai thute
* na tano ading a hoih pen laihilhzia dingte

Na tano in Outside School Hours Care (OSHC) ah a kah ding leh, OSHC service te tungah zong Sangpiangna Lai (Transition Statement) kipia ding hi.

Na tano ii Sangpiangna Lai (Transition Statement) a kigelh khin sa copy khat hong kipia ding hi. Tua in na tano’ laisinna hong tel sak, panpihna hong pia thei sakin, thu hong kikumkhawm thei sak hi.

Na tano’ Sangpiangna Lai (Transition Statement) in hong panpih thute in:

* na tano’ uukte hong vaihawm sak thei
* na tano’ kahna naupang neutuung pattahna pan sangpi ah nuamtak hong piang sak thei

Sangpiangna Lai (Transition Statements) te pen Term 4 na sungah kigelh hi. Ahih hangin, na tano in pumpi thanemna ahihkeileh pumpi khantohna lam ziakaina khatpeuh a neih leh, Sangpiangna Lai (Transition Statement) kigelh baih zaw thei in, June kha ahihkeileh July kha sungah hi thei hi. Hih in nang leh sang pen na tano in a tuamin a kitaangsap huhna vaihawm ding kipan sak hi.

Sangpiangna Lai (Transition Statement) sungah nang gelh nading mun khat om hi. Na tano tawh kisai thute nang tel pen na hih manin, na gelh thute manpha mahmah hi. Tua in nang leh na tano sangkah hoihtak kipat theihna ding sanginn pan hong vaihawm pih ding hi.

Na tano gelhna ding zong mun khat om a, nang ahihkeileh naupang neutuung pantah siate cihbang uham khatin gelhpih ding hi. Tua sungah a kihel thei ding thute in:

* lim
* sanginn tawh kisai na tano in a theihnop thute
* sangkah kipat ding tawh kisai a ngaihsutna uh.

## Thulehlate a kitaangkokhiat zia ding

Sangpiangna Lai (Transition Statements) te Insight Assessment Platform zangin online ah kihawmkhia in, kikem hi. Australia gam ah pen Insight Assessment Platform tungah thulehlate bittakin kikem hi.

Victoria gamke kumpi sanginn khempeuh (leh Catholic leh a tangdin sanginnte) in naupang khatciat ii laisinna leh khantohna ciapteh nadingin Insight Assessment Platform zang uhhi. Na tano kahna sang in Insight Assessment Platform a zat keileh, Sangpiangna Lai (Transition Statement) pen laidal khat tawh ahihkeileh electronic copy khat tawh a mau tungah kipia ding hi.

Pilsinna leh Siamsinna Zum (Department of Education and Training) in khatveivei a pualama service piate zang thei uhhi. Tua Zum (Department) ading nasem service piate in data bitna dingin thukhun ciangtante zang hamtang ding uhhi. Insight Assessment Platform in tua Zum (Department) ii **Information Privacy Policy** **(Thulehlate Aituam Neihna Thukhun)** [www.education.vic.gov.au/Pages/privacypolicy](http://www.education.vic.gov.au/Pages/privacypolicy) tawh kituakin koih uhhi.

Tua Zum in Sangpiangna Lai (Transition Statement) sunga thute etcikna ding leh thu kantel nading in zang thei uhhi. Hih thulehlate nambat leh graph lim te tawh kilak dinga, naupangte min kigelh **lo** ding hi.

Insight Assessment Platform tawh kisai thute a kicingzaw in na theihnop leh, tua Zum [psts@edumail.vic.gov.au](mailto:psts@edumail.vic.gov.au) ah dong in.

Khatveivei Victoria gamke pilsinna leh naupang kepna ah nasemte in naupangte’ lungnopna ahihkeileh bitna a khantohsak nadingin thulehlate gensawn ding kisam hi. Na naupang neutuung pilsinna service piate in naupang kepna, kideidanna-deihlohna, cidamna leh bitna nasep, leh naupangte cidamna leh bitna ding seplehbawl ding vaipuak sep ding a kisapna munah na tano leh innkuanpihte tawh kisai thulehlate gensawn thei ding uhhi. A kicingzaw a theih nadingin, <https://www.vic.gov.au/information-sharing-schemes-and-the-maram-framework> ah en in.

# A kicingzaw a theih nadingin

[www.education.vic.gov.au/transitiontoschool](http://www.education.vic.gov.au/transitiontoschool) ah en in.

Hih lai pen [www.education.vic.gov.au/transitiontoschool](http://www.education.vic.gov.au/transitiontoschool) ah pau tuamtuam tawh om hi.